Maria Yosefa Rossello

Maria Giuseppa Rossello, FdM (27 Mei 1811 – 7 Desemba 1880) alikuwa mtawa wa Italia aliyeanzisha shirika la Mabinti wa Bibi Yetu wa Huruma, lenye lengo la kueneza huruma ya Mungu ulimwenguni, akajitoa kwa ari kuokoa watu kiroho, akimtegemea Mungu tu https://www.santiebeati.it/dettaglio/35600. 

Alitangazwa na Papa Pius XI kuwa mwenye heri tarehe 6 Novemba 1938, halafu na Papa Pius XII kuwa mtakatifu tarehe 12 Juni 1949.

Sikukuu yake huadhimishwa tarehe ya kifo chakeMartyrologium Romanum.

Maisha
Benedetta Rossello alizaliwa Albissola Marina akiwa mtoto wa 4 kati ya 10. 

Alisaidia wazazi wake, Bartolomeo Rossello na Maria Dedone, katika shughuli za nyumbani na malezi ya wadogo wake. 

Alikuwa na heshima kwa Bikira Maria na kunuia kufuata wito wake wa kitawa. Hivyo alijiunga na Utawa wa Tatu wa Mt. Fransisko alipokuwa na umri wa miaka 16. 

Baada ya misiba mbalimbali, Benedetta alibaki tegemeo la familia yote.

Mwaka 1837 Rosello aliitikia wito wa Agostino De Mari wa kujitolea kulea watoto maskini akapatiwa nyumba ndogo kwa ajili yake na ya wasaidizi wake. Ndiyo chanzo cha shirika tarehe 10 Agosti 1837. Mara akawa mlezi na mhasibu wake. 

Tarehe 22 Oktoba 1837 walianza unovisi rasmi akapewa jina la Maria Giuseppa. 

Shirika jipya lilifanya kazi kati ya mafukara na wagonjwa, likisaidia katika parokia, hospitali na shule. 

Mwaka 1840 Rossello akawa mkuu wa shirika kwa miaka 40. 

Kutokana na uchovu, alipatwa na matatizo ya moyo, akafariki akiwa na miaka 69 tarehe 7 Desemba 1880. 

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
Hagiography Circle

Category:Waliozaliwa 1811
Category:Waliofariki 1880
Category:Mabikira
Category:Wafransisko
Category:Watawa waanzilishi
Category:Watakatifu wa Italia